section_heading: Vojna karijera
paragraph_text: Albert Hopman rođen je 30. travnja 1865. u Olpeu. U mornaricu je stupio kao kadet 1884. godine. Od travnja 1885. služi na fregati Moltke, nakon čega od listopada 1887. pohađa časničku školu. Po završetku iste služi na raznim brodovima kao i Admiralitetu. U travnju 1897. promaknut je u čin poručnika, dok od travnja 1899. služi na oklopnom krstašu SMS Brandenburg s kojim služi u Kini za vrijeme Bokserskog ustanka. Nakon toga ponovno služi u Admiralitetu, da bi za vrijeme Rusko-japanskog rata bio pridružen ruskoj floti kao vojni promatrač. U međuvremenu, u ožujku 1903., promaknut je u čin kapetana korvete, dok je u listopadu 1907. dostigao čin kapetana fregate.